EkBass/fiwiki-20250220-pages-articles huggingface dataset:
Per Wiberg

Per Wiberg (s. 8. kesäkuuta 1968) on ruotsalainen kosketinsoittaja. Hän on soittanut ruotsalaisessa progressiivisessa metalliyhtye Opethissa. Hän on myös jäsenenä Arch Enemystä tunnetun kitaristi Michael Amottin stoner rock -yhtyeessä Spiritual Beggars. Wiberg liittyi Opethiin vuonna 2005, ja hän soittaa samana vuonna ilmestyneellä Ghost Reveries -albumilla. Ennen liittymistään hän oli soittanut yhtyeessä kiertueilla jo vuodesta 2003, muun muassa albumien Damnation ja Deliverance kiertueella. Kosketinsoiton lisäksi Wiberg lauloi Opethissa taustalaulua sen keikoilla. Wiberg erosi Opethista vuonna 2011. Wiberg käyttää Korg Triton- ja Clavia Nord Electro 2 -koskettimia. ==Muut esiintymiset== Wiberg soitti kosketinintron death metal -yhtye Arch Enemyn Wages of Sin -albumin introkappaleeseen ”Enemy Within” vuonna 2003. Lisäksi hän soitti pianoa progressiivisen rock -yhtyeen Anekdotenin albumilla Vemod vuonna 1993. ==Diskografia== Opeth *Lamentations DVD (2003) *Ghost Reveries (2005) *Watershed (2008) *The Roundhouse Tapes CD/DVD (2008) Spiritual Beggars *Mantra III (1998) *Ad Astra (2000) *On Fire (2002) *Demons (2005) ==Aiheesta muualla== * Opethin kotisivut Luokka:Opeth Luokka:Ruotsalaiset metallimusiikin kosketinsoittajat Luokka:Vuonna 1968 syntyneet Luokka:Elävät henkilöt
Sisämeri

Sisämeri on sivumeri, joka on yhteydessä valtameriin vain kapean salmen tai salmien kautta. Sisämereksi voidaan määritellä myös suolainen järvi. ==Joitain sisämeriä== * Itämeri * Kaspianmeri * Mustameri * Välimeri * Punainenmeri *Hudsoninlahti *Seton sisämeri *Marmaranmeri == Lähteet == Luokka:Meret
Jouko Kukkonen

Jouko Kukkonen (8. elokuuta 1920 Suonenjoki – 10. maaliskuuta 1964 Piippola) oli suomalainen sanoittaja. Hän toimi Kajaanissa Kainuun Sanomien toimittajana ja toimitussihteerinä. Sen jälkeen hän teki kartoittajan ja sähköasentajan töitä. Jouko Kukkonen kuoli keuhkosyöpään. Kukkosen tunnetuimpia sanoituksia ovat Kesäinen muisto, Pihapihlaja ja Yö pustalla. Thekstejä syntyi runsaasti rintamalla mutta myös sodan päätyttyä. Hän käytti myös nimimerkkiä J. Kukkonen. ==Katso myös== * Kerttu Mustonen ==Lähteet== * Viihdeystävien seuran sivut * perikunnan toimittama lyhyt historiikki ==Aiheesta muualla== * Luokka:Suomalaiset sanoittajat Luokka:Suomalaiset toimittajat Luokka:Vuonna 1920 syntyneet Luokka:Vuonna 1964 kuolleet
Martin Axenrot

Martin "Axe" Axenrot (s. 1979 Linköping, Ruotsi) on ruotsalainen rumpali. Hän soittanut vuodesta 2006 rumpuja ruotsalaisessa progressiivisessa metalliyhtye Opethissa. Hän liittyi yhtyeeseen pysyvästi sen entisen rumpalin Martin Lopezin erottua terveysongelmiensa takia vuoden 2006 toukokuussa. Axenrot oli toiminut Opethin keikkarumpalina jo muutamalla edellisellä kiertueella tuuraten Lopezia ennen varsinaista liittymistään vuoden 2006 toukokuussa. Axenrot toimii rumpalina myös ruotsalaisissa metalliyhtyeissä Bloodbath ja Witchery. Bloodbathissa hän on soittanut vuodesta 2004 ja Witcheryssä vuodesta 2001. ==Aiheesta muualla== * Axenrotin haastattelu Drummerzone.comin sivuilla Luokka:Opeth Luokka:Vuonna 1979 syntyneet Luokka:Ruotsalaiset metallimusiikin rumpalit Luokka:Elävät henkilöt
Ben Daglish

Ben "Benn" Daglish (31. heinäkuuta 1966 Lontoo - 1\. lokakuuta 2018) oli brittiläinen muusikko, säveltäjä ja tietokoneohjelmoija. Hänet tunnetaan parhaiten työstään pelimusiikin parissa 1980-luvulla Commodore 64, ZX Spectrum ja Amstrad CPC -alustojen peleihin. Sittemmin hän kirjoitti näytelmämusiikkia ja soitti muun muassa joissakin rock- ja folk-tyylisissä yhtyeissä. Daglish pyrki musiikkia C64:lle laatiessaan välttämään filtterin käyttöä, jotta lopputulos kuulostaisi samalta kaikissa eri C64-malleissa. Daglishin tunnetuimmat sävellykset ovat Cobra, Trap, Deflektor ja Last Ninja -peleihin. Daglish kuoli maanantaina 1. lokakuuta 2018 uusiutuneeseen keuhkosyöpään. == Joitakin tunnetuimpia kappaleita == ===Atari ST=== * 3D Galax (1987) * Action Fighter (1986) * Artura (1988) * Axel's Magic Hammer (1989) * Blasteroids (1989) * Butcher Hill (1989) * California Games (1989) * Captain America - Defies the Doom Tube (1988) * Chase H.Q. (1989) * Chubby Gristle (1988) * Continental Circus (1989) * Cosmic Relief (1987) * Dark Fusion (1988) * Deflektor (1988) * Dynamite Dux (1988) * FoFT - Federation of Free Traders (1989) * Footballer of the Year 2 (1989) * Gary Lineker's Hot Shots * Greg Norman's Ultimate Golf (1990) * H.A.T.E. – Hostile All Terrain Encounter (1989) * Hot Rod (1990) * John Lowe's Ultimate Darts (1989) * Kingmaker (1993) * Legends of Valour (1993) * Lotus Esprit Turbo Challenge (1990) * Masters of the Universe (1988) * Mickey Mouse: The Computer Game (1988) * Monty Python's Flying Circus (1990) * Motor Massacre (1988) * Motörhead (1992) * The Munsters (1988) * North Star (1988) * Pac-Mania (1989) * Passing Shot (1988) * Prison (1989) * Rick Dangerous (1989) * Rick Dangerous 2 (1990) * Road Raider (1988) * Saint & Greavsie (1989) * Skidz (1990) * Super Cars (1989) * Super Scramble Simulator (1989) * Switchblade (1989) * Terramex (1987) * The Flintstones (1988) * The Running Man (1989) * Thunderbirds (1989) * Wizard Warz (1987) * Xybots (1989) === Commodore 64 === * Auf Wiedersehen Monty (Rob Hubbardin kanssa) * Biggles (1986) * Bulldog (1987) * Deathwish III (1987) * Jack the Nipper I & II (1986, 1987) * Krakout (1987) * The Last Ninja (1987, pelissä mukana myös Anthony Leesin kappaleita) * Rainbow Dragon (1988) * Terramex (1987) * Trap (1986) === Commodore Amiga === * Deflektor (1988) * Pac-Mania (1988, sovitettu kolikkopelistä) * Switchblade (1989) * Corporation (1990) == Lähteet == == Aiheesta muualla == * Kotisivut * Profiili MobyGamesissä * Haastattelu remix64-sivustolla * Luokka:Videopelimuusikot Luokka:Brittiläiset muusikot Luokka:Commodore 64 Luokka:Vuonna 1966 syntyneet Luokka:Vuonna 2018 kuolleet
Castel del Monte

Castel del Monte on 1200-luvulta oleva kahdeksankulmion muotoinen linna, joka sijaitsee Apuliassa, Kaakkois-Italiassa. Sen rakennutti vuosien 1240 ja 1250 välillä Pyhän saksalais-roomalaisen keisarikunnan keisari Fredrik II. Linna ei koskaan varsinaisesti valmistunut, vaan varsinkin sisustustyöt jäivät kesken. Linnassa ei ole vallihautaa eikä nostosiltaa, ja voi olla, ettei sitä ajateltukaan käytettävän puolustuslinnoituksena. Fredrik käytti sitä metsästysretkiensä majapaikkana kuolemaansa asti vuoteen 1250. Sen jälkeen se on ollut vankila ja suojapaikka ruton aikana. Castel del Monte on Unescon maailmanperintöluettelossa. Castel del Monte Unesco Linnan kuva on italialaisen yhden sentin eurokolikon kääntöpuolella.Italian - Euro Coin Sets == Lähteet == == Aiheesta muualla == Luokka:Italian linnat Luokka:Unescon maailmanperintökohteet Italiassa Luokka:Barletta-Andria-Tranin maakunta
Somaattinen hermosto

Somaattinen hermosto eli tahdonalainen hermosto on ääreishermoston osa. Se koostuu efferenteistä liikehermosoluista, jotka hermottavat luurankolihaksia, sekä afferenteista aistinhermosoluista. Efferentit hermosolut vievät supistumiskäskyn keskushermostosta lihaksille. Afferentit hermosolut tuovat tietoa keskushermostoon aistinreseptoreilta. Luokka:Hermosto
Matti Kulla

Matti Kulla (s. 10. syyskuuta 1945) on suomalainen koripallovaikuttaja. Hän toimi vuosina 1990–1991 Suomen Koripalloliiton puheenjohtajana. Matti Kulla eli nuoruutensa Orivedellä, jossa lentopallo oli suosituin palloilulaji. Koripallon pariin hän innostui vasta Helsingissä vuonna 1980 ollessaan Töölön kisahallissa katsomassa elämänsä ensimmäistä koripallo-ottelua. Hänet valittiin Torpan Poikien johtokuntaan ja vuonna 1983 Suomen mestaruuden juuri voittaneen seuran puheenjohtajaksi. Vuonna 1986 ToPo voitti jälleen mestaruuden. Vuonna 1987 Kulla vaihtoi työnantajaa ja muutti Tampereelle. ToPon puheenjohtajana hän jatkoi kevääseen 1988 asti, mutta samanaikaisesti oli alkanut jäsenyys Suomen Koripalloliiton hallituksessa. Koripalloliiton puheenjohtajaksi Kulla valittiin syksyllä 1989, jolloin hän työskenteli jo Kouvolassa lehtiyhtiön toimitusjohtajana. Puheenjohtajuuskausi kesti vain kaksi vuotta 1990–1991. Kouvolan seudusta tuli Matti Kullan pysyvä kotitienoo. Oltuaan pari vuotta taustavaikuttajana hän alkoi toimia aktiivisesti Kouvojen organisaatiossa. Usean vuoden johtokuntatyöskentelyn jälkeen hänet valittiin seuran puheenjohtajaksi vuosiksi 2001–2005. Suomen mestaruuden Kouvot voitti viimeksi kaudella 2003–2004. Nykyisin Matti Kulla toimii Kouvojen hallituksen jäsenenä. ==Lähteet== Luokka:Suomalaiset urheiluvaikuttajat Luokka:Vuonna 1945 syntyneet Luokka:Elävät henkilöt
David Isberg

David Isberg (s. 23. helmikuuta 1975http://www.ratsit.se/BC/ReportSmall.aspx?ID=_MCNS9BEJmDMziAUk- zwLODnEQgwNtWdmsmMaD1o-kk ) on ruotsalainen muusikko, joka tunnetaan parhaiten progressiivisen death metal -yhtye Opethin perustajana. Isberg perusti Opethin vuonna 1990 ja otti yhtyeeseen mukaan ystäviään, ruotsalaisesta Täbyn kunnasta, jossa he kaikki asuivat. Isberg oli Opethin jäsenenä vuoteen 1992 toimien yhtyeen laulajana. Isbergin johtama Opeth ei lähtenyt käyntiin parhaalla mahdollisella tavalla, sillä kun hän kutsui ystävänsä (ja yhtyeen nykyisen johtohahmon) Mikael Åkerfeldtin koesoittoon basistin paikkaa varten, muut bändin jäsenet eivät reagoineet asiaan hyvin, koska he olivat sitä mieltä, että yhtyeen silloinen basisti oli jo tarpeeksi hyvä ja Isberg ei ollut kysynyt uuden basistin hankinnasta ollenkaan heidän mielipidettään. Protestina muut bändin jäsenet lähtivät pois yhtyeestä ja perustivat oman uuden bändiprojektin, Crowleyn. Tämän jälkeen Mikael Åkerfeldt otti paikan Opethin toisena kitaristina. Åkerfeldt ja Isberg kasasivat yhtyeen uudelleen, mutta Isberg jätti Opethin jo vuonna 1992 musikaalisten erimielisyyksien takia. Åkerfeldt otti hänen paikkansa yhtyeen laulajana, pitäen toisen kitaristin roolin myös itsellään. == Lähteet == Luokka:Opeth Luokka:Ruotsalaiset metallimusiikin basistit Luokka:Vuonna 1975 syntyneet Luokka:Elävät henkilöt
Akon

Akon (oikealta nimeltään Aliaune Damala Bouga Time Puru Nacka Lu Lu Lu Badara Akon Thiam, s. 16. huhtikuuta 1973 Saint Louis, Missouri, Yhdysvallat) on senegalilais-yhdysvaltalainen hip hop- ja R&B-artisti; sekä näyttelijä. == Elämäkerta == Akon syntyi St. Louisissa, Yhdysvalloissa, ja kasvoi muslimina Dakarissa Senegalissa. Akonin isä on jazztaiteilija Mor Thiam ja Akon on sekä englannin-, wolofin- että ranskankielinen. Seitsemän vuoden ikäisenä Akon perheineen palasi Yhdysvaltoihin, Jersey Cityyn New Jerseyn osavaltioon, jossa hän ensimmäistä kertaa löysi hip hop -musiikin. Hän ajautui kuitenkin rikollisuuteen ja joutui jopa vankilaan, jossa hän käytti aikaansa kehitellen ideoita musiikkiuralleen. Myöhemmin Akon ryhtyi kirjoittamaan ja levyttämään omia kappaleita kotistudiossaan ja kun levytykset päätyivät SRC/Universal- levy-yhtiölle, yhtiö päätti julkaista Akonin debyytti-albumin Trouble vuonna 2004. Trouble-albumi sisälsi muun muassa singlet ”Locked Up” ja ”Lonely”, joista erityisesti jälkimmäinen nousi suosioon Euroopassa. ”Lonely” on cover- versio Bobby Vintonin vuonna 1964 tekemästä kappaleesta ”Mr. Lonely”. Akon käytti kappaleen tekemisessä Bobby Vintonin alkuperäistä ääniraitaa nopeutettuna. Joulukuussa 2005 Akonin manageri Robert Montanez ammuttiin erään riidan vuoksi. Akon perusti oman levy-yhtiön, Konvict Muzikin ja julkaisi toisen albuminsa Konvicted 14. marraskuuta 2006. Elokuun lopulla vuonna 2006 hän julkaisi singlen ”Smack That”, jolla vieraili Eminem. Akon suunnittelee elämästään myös elokuvaa. Laulaja vieraili myös CSI-sarjassa (6. kauden 20. jakso). Akon on myös tuottanut musiikkia vuoden 2006 Sonic the Hedgehog -videopeliin. Akon on ollut mukana Michael Jacksonin kappaleessa ”Hold My Hand”, joka julkaistiin postuumisti Michael-albumilla ja vieraili myös Jacksonin Thriller 25 -albumilla kappaleella ”Wanna Be Startin’ Somethin’ 2008”. == Akon City -hanke == Akon solmi kesällä 2020 6 miljardin dollarin eli noin 5,4 miljardin euron arvoisen sopimuksen Senegaliin rakennettavasta Akon City -nimisestä kaupungista. Kyseessä on täysin uudenlaista teknologiaa hyödyntävä kaupunki, joka on Akonin itsensä suunnittelema. Tiedotteen mukaan kaupungissa otetaan käyttöön myös kryptovaluutta nimeltään Akoin. Kaupunkiin on tulossa ainakin sairaala, kauppakeskus, poliisiasema, jätelaitos, koulu, yliopisto, stadion ja tehtaita. Kaupungin toivotaan houkuttelevan turisteja ja tuovan vaurautta Senegaliin. Akon on suunnitellut kaupunkia jo muutaman vuoden ajan tiiviissä yhteistyössä Senegalin valtion kanssa. Kaupungin ensimmäiset osat valmistuvat näillä näkymin vuonna 2023. Koko kaupungin olisi tarkoitus olla valmiina 2030. == Diskografia == === Albumit === *Trouble (2004 - US #18, UK #1) - Myynti 3 miljoonaa kappaletta *Konvicted (2006) *Freedom (2008) *Stadium (2016) *El Negreeto (2019) *Konnect (2020) == Lähteet == == Aiheesta muualla == * Viralliset internetsivut * * Luokka:Yhdysvaltalaiset laulajat Luokka:Yhdysvaltalaiset hip hop -artistit Luokka:Vuonna 1973 syntyneet Luokka:Elävät henkilöt Luokka:Seulonnan keskeiset artikkelit Luokka:Afroamerikkalaiset
Seututie 924

Seututie 924 eli "Ranuanväylä" tai "Ranuantie" on Lapin maakunnassa Simon ja Ranuan kunnissa kulkeva itä-länsisuuntainen seututie. Tie yhdistää kantatien 78 valtatiehen 4. Tie haarautuu valtatieltä 4 Simon keskustassa Simojoen etelärannalla ja seuraa joen etelärantaa Hamarin ja Karisuvannon kylien kautta Alaniemen kylään, jossa se risteää seututien 923 kanssa. Alaniemestä tie jatkuu Taininiemeen, jossa se risteää seututien 849 kanssa ja ylittää Simojoen. Taininiemestä tie jatkuu Hosion ja Rovastinahon kylien pohjoispuolitse Raiskioon, jossa tie ylittää Simojoen toistamiseen. Tie päättyy kantatien 78 liittymään Nuuppaan kylässä, 14 kilometriä Ranuan kirkonkylän pohjoispuolella. Seututie 924 korjataan kesän-syksyn 2016 aikana välillä Patokoski-Alaniemi. Tietä levennetään 0,5 metriä kummaltakin puolelta, ojia ja rumpuja kunnostetaan ja näköesteitä poistetaan. Tie on 76 kilometriä pitkä ja laadultaan vaihteleva. Nopeusrajoitus on 60–100 km/h. Tiellä on varalaskupaikka Tainiemen ja Nuuppaan välillä, noin 35 kilometriä Ranualta. == Aiheesta muualla == Luokka:Ranuan liikenne 924 Luokka:Simon liikenne
Donso ngoni

Donso ngoni on kuusikielinen länsiafrikkalainen soitin, jota kutsutaan myös metsästäjän harpuksi. Kaikukoppana toimii iso kalebassin kuori, jonka kantena on nahasta tehty kalvo. Soittimessa ei ole otelautaa, joten soittaminen perustuu kuuden sävelen toistuviin rytmi- ja melodiakuvioihin. Mahdollinen viritys on esimerkiksi E - Fis/G - A - H - d - e. Luokka:Kielisoittimet
Nuupas

Nuupas on Ranuan kunnassa sijaitseva kylä. Kylä sijaitsee Nuupasjärven ja Nuupasjoen rannalla noin 14 kilometriä pohjoiseen Ranuan kirkonkylältä ja noin 12 kilometriä etelään Portimon kylältä, kantatien 78 ja seututien 924 risteyskohdassa. Kylä on kulttuurihistoriallisesti arvokas ympäristö. Kylä on levittäytynyt pääasiassa järven rannoille sekä kantatien 78 varrelle. Kylä on pieni maa- ja porotalousyhteisö. ==Lähteet== Luokka:Ranuan kylät
Rovastinaho

Rovastinaho on Ranuan kunnassa sijaitseva kylä Simojoen varrella. Rovastinaholla toimii yhteinen kylätoimikunta Raiskion ja Leppiahon kylien kanssa. Kylällä oli oma peruskoulu, Ruonan koulu, joka lakkautettiin vuonna 2008. Koulurakennusta on käytetty myöhemmin muun muassa turvapaikanhakijoiden vastaanottokeskuksena. ==Lähteet== Luokka:Ranuan kylät
Anders Nordin

Anders Nordin on ruotsalainen rumpali, joka tunnetaan parhaiten entisenä ruotsalaisen progressiivisen metalliyhtye Opethin rumpalina. Nordin oli yhtyeen ensimmäinen rumpali ja oli mukana yhtyeessä vuodesta 1990 vuoteen 1997. Nordin liittyi Opethiin nykyisen laulaja/kitaristin ja ystävänsä Mikael Åkerfeldtin pyytämänä. Nordin oli soittanut ennen Opethia jo Åkerfeldtin perustamassa metalliyhtye Eruptionissa. Hän soittaa yhtyeen kahdella ensimmäisellä albumilla Orchidilla ja Morningrisella. Nordin päätti kuitenkin lähteä yhtyeestä henkilökohtaisista syistä Morningrisen jälkeisen kiertueen jälkeen, väittäen muuttavansa Brasiliaan. Huhujen mukaan Nordin kuitenkin olisi liittynyt ruotsalaiseen Katatonia-metalliyhtyeeseen lähteäkseen heidän kanssaan kiertueelle, jonka hän kuitenkin viime hetkillä omalta osaltaan perui. Opethin soundi muuttui jonkin verran Nordinin sekä basisti Johan DeFarfallan lähtiessä yhtyeestä lähes samaan aikaan. Heidän aikanaan Opethin kappaleiden jazzmaiset piirteet ja kohdat tulivat nykyistä selvemmin esille. == Diskografia == === Opeth === * * Luokka:Ruotsalaiset metallimusiikin rumpalit Luokka:Opeth Luokka:Syntymävuosi puuttuu Luokka:Elävät henkilöt
Raiskio

Raiskio tarkoittaa seuraavia: * raiskio, pilalle hakattu metsä, raivio * Raiskio, kylä Ilomantsissa * Raiskio, kylä Kaavilla * Raiskio, kylä Kuhmossa * Raiskio, kylä Kuopiossa * Raiskio, saari Kuopiossa * Raiskio, kylä Nokialla * Raiskio, kylä Outokummussa * Raiskio, kylä Ranualla * Raiskio, kylä Rautavaaralla * Raiskio, sukunimenä: ** Maarit Raiskio (s. 1964), suomalainen kouluratsastaja.
Keijo Suila

Keijo Jaakko Kalervo Suila (s. 3. syyskuuta 1945 Laihia) on suomalainen vuorineuvos. Hän on koulutukseltaan ekonomi Helsingin kauppakorkeakoulusta. Suila on Finnairin entinen pääjohtaja, Keskon entinen hallituksen varapuheenjohtaja ja Solidiumin entinen hallituksen puheenjohtaja. Hän on ollut Nokian hallituksen jäsen ja Suomen Messujen hallituksen puheenjohtaja. == Ura == *Unilever Oy 1968–1981 eri tehtävissä, viimeksi markkinointijohtaja. *Oy Sinebrychoff Ab:n varatoimitusjohtaja 1981–1985. *Huhtamäki-konsernin Leaf Groupin ja Leaf Europen palveluksessa eri johtotehtävissä ja toimitusjohtajana 1985–1998, Huhtamäki Oy:n varatoimitusjohtaja 1992–1998 sekä hallituksen varapuheenjohtaja 1996–1998. *Oneworld-lentoyhtiöallianssin puheenjohtaja 2003–2004. *Finnair Oyj:n vuodesta 1999 toimitusjohtaja ja pääjohtaja 31. joulukuuta 2005 asti, jonka jälkeen jäi eläkkeelle. *Eurooppalaisten lentoyhtiöiden yhteistyöjärjestön (AEA) hallituksessa 2005–2006. *Elisa Oyj:n hallituksen puheenjohtaja 2000–2006. *Nokia Oyj:n hallituksen jäsen 2006–2011. *Kesko Oyj:n hallituksen ja Suomen Messujen hallintoneuvoston varapuheenjohtaja. Suomen Messujen hallituksen puheenjohtaja vuodesta 2007 lähtien. Solidium Oy:n hallituksen puheenjohtaja 2008-2011. Suilan johdolla Finnair ryhtyi panostamaan voimakkaasti Aasian liikenteeseen. Tämä strategia johti myös historiallisesti mittavaan laivastouudistukseen. Finnairin uusiksi pitkänmatkan koneiksi valittiin eurooppalaisen lentokonevalmistajan Airbusin laajarunkoiset Airbus A340- ja Airbus A350 -mallit, jotka ovat tulossa liikenteeseen vuosina 2007–2008 ja 2014–2016. ==Lähteet== Luokka:Finnairin henkilöstö Luokka:Suomalaiset elinkeinoelämän vaikuttajat Luokka:Vuorineuvokset Luokka:Nokian henkilöstö Luokka:Vuonna 1945 syntyneet Luokka:Elävät henkilöt
Johan DeFarfalla

Johan DeFarfalla (s. 1971 Tukholma) on ruotsalainen basisti. Hän toimi progressiivisen metalliyhtye Opethin basistina vuosina 1991 ja 1994-1996. DeFarfalla liittyi Opethiin alun perin vielä sen hyvin alkuvaiheilla, kun David Isberg toimi yhtyeen laulajana. Hänen piti korvata yhtyeen entinen basisti Nick Döring. Hän kuitenkin toimi yhtyeen basistina vain yhden keikan, ja lopetti saman tien, jolloin hänen tilalleen yhtyeen basistiksi siirtyivät ensin Mattias Ander, ja sen jälkeen Stefan Guteklint, kumpikin kuitenkin hyvin lyhyeksi aikaa. DeFarfalla palkattiin yhtyeeseen takaisin, kun Candlelight Records lähestyi Opethia uuden albumin tekemisen aloittamisen merkeissä. DeFarfalla palkattiin aluksi vain sessiobasistiksi, mutta lopulta hänestä kehkeytyi yhtyeen vakiobasisti myös kiertueille. Hän soittaa yhtyeen kahdella ensimmäisellä albumilla, Orchidilla sekä Morningrisella. Morningrisen jälkeisen kiertueen jälkeen Opethin keulahahmo Mikael Åkerfeldt kuitenkin erotti DeFarfallan vedoten siihen että hän ei ollut enää sopiva basisti yhtyeeseen. DeFarfallan lähdettyä yhtyeestä lähes samaan aikaan silloisen rumpalin Anders Nordinin kanssa Opethin soundi muuttui väkisinkin jonkin verran. DeFarfallan korvasi uruguaylaislähtöinen Martin Mendez, joka on yhä osa bändin kokoonpanoa. Nykyään DeFarfalla kuuluu Ruotsin kristillisdemokraatteihin ja on poliitikko. Hän on naimisissa ja hänellä on kaksi lasta. Luokka:Opeth Luokka:Ruotsalaiset metallimusiikin basistit Luokka:Vuonna 1971 syntyneet Luokka:Elävät henkilöt
Päiväpulkka

Päiväpulkka (myös pulkka, pulikka, taksvärkkikapula) on kiilan muotoinen puinen kapula, jolla vahvistettiin ennen vanhaan se, että työntekijä oli tehnyt päivän työt, esimerkiksi osana taksvärkkiä. Pulkan toinen puoli oli talon isännällä tai työnjohtajalla, ja vastakappale oli rengillä tai torpparilla. Kun päivän työt oli tehty, asetettiin nämä puukapulat eli ”pulkat” vastakkain, ja työnjohtaja veisti puukolla loven yhtä aikaa sekä omaansa että työntekijän puukapulaan. Näitä ”pulkkia” jokainen renki vaali huolellisesti, ne säilytettiin visusti tallessa, että kuun lopussa tai urakkatyön päätyttyä jokainen sai oman päiväpalkkansa pulkkaan tehtyjen lovien mukaan. Sanonta ”päivä on pulkassa” juontuu tämän välineen käyttöön ja tarkoittaa töiden päättymistä kyseisen työpäivän osalta.Nykysuomen sanakirja, osa 4, hakusana pulkka ==Lähteet== Luokka:Suomalainen kansanperinne Luokka:Työaika
Nopeudensäädin

Nopeudensäädin on laite, joka on tarkoitettu sähkömoottorin tehon ja pyörimissuunnan säätelyyn. Nopeudensäätimiä käytetään muun muassa radio- ohjatuissa pienoismalleissa. ==Toiminta== ===Elektroninen nopeudensäädin=== Elektroninen nopeudensäädin () eli ESC kytkee moottorille menevän sähkövirran nopeasti päälle ja pois useita tuhansia kertoja sekunnissa. Katkomistaajuus on tyypillisesti 1–20 kHz. Moottorille menevän sähkötehon määrä riippuu päällä- ja poisoloaikojen suhteesta, joten nopeudensäädin käyttää pulssinleveysmodulaatiota (PWM). Toimintaperiaate on likimain sama kuin D-luokan vahvistimissa, paitsi että nopeudensäätimessä kytkentätaajuuden poissuodattamiseen ei välttämättä tarvita alipäästösuodinta. Radiotaajuisia häiriöitä suodattava kondensaattori on kuitenkin usein tarpeen. ===Mekaaninen nopeudensäädin=== Elektronisen nopeudensäätimen vaihtoehto on mekaaninen nopeudensäädin, joka säätelee moottorin tehoa vastuksien avulla. Käytännössä mekaaninen nopeudensäädin on usein potentiometri, jota käännetään servon avulla. Mekaanisen säätimen vastuksissa kuitenkin muodostuu tehohäviöitä, jotka heikentävät säätimen hyötysuhdetta ja hukkaavat osan laitteessa käytettävien akkujen energiasta lämpönä. Vastuksessa hukkaantuva teho voidaan laskea kaavalla P = R \cdot I^2. Elektronisessa nopeudensäätimessä hyötysuhde on parempi, koska kytkinkomponentin resistanssi on suurimman osan ajasta lähes nolla tai ääretön, jolloin virta kulkee esteettömästi tai ei ollenkaan. ===Harjattoman moottorin nopeudensäädin=== Harjattomat moottorit vaativat monimutkaisempaa ohjauselektroniikkaa, sillä niissä ei ole mekaanista kommutaattoria eli virrankäännintä, joka kääntäisi magneettikentän suunnan sopivaksi. Mekaanista nopeudensäädintä ei voi käyttää, sillä harjattomalle moottorille täytyy syöttää useimmiten kolmivaihevirtaa. Toimintaperiaate muistuttaa taajuusmuuttajan käyttöä oikosulkumoottorin ohjauksessa, paitsi pienoismallien moottorit ovat usein valmiiksi magnetoituja. Oikosulkumoottorissa pyörivä osa roottori tulee magneettiseksi vasta, kun staattorin magneettikenttä pyörii eri nopeudella kuin roottori. Luokka:Sähkömoottorit
ESC

ESC tarkoittaa seuraavia asioita: * ajonvakautusjärjestelmä, ESC (), auton järjestelmä, joka korjaa kuljettajan ajovirheitä * elektroninen nopeudensäädin, ESC (), laite, jolla säädellään sähkömoottorin tehoa * Eurovision laulukilpailu, ESC (), vuosittain järjestettävä laulukilpailu * Escape-näppäin, ESC, Esc, tietokoneen näppäimistön näppäin, jota yleensä käytetään keskeyttämään tietokoneen suorittama toiminto * Ekenäs Sport Club, ESC, jalkapallo- ja futsalseura Raaseporista.
Jakosuhdevektori

Matematiikassa jakosuhdevektori missä suhteessa annettu jana on jaettu kahteen osaan. Olkoon a ja b kaksi vektoria, jotka eivät ole yhdensuuntaisia ja jotka lähtevät samasta pisteetä O. Olkoon a:n päätepiste A ja b:n päätepiste B. Olkoon p ja q kaksi positiivista reaalilukua. Tällöin janan AB jakosuhdevektori, joka jakaa janan AB suhteessa q/p, on jana OC, missä C sijaitsee janalla AB siten, että AC/CB=q/p. == Aiheesta muualla == Peda.net Luokka:Geometria
Antero Kivelä

Antero Simo Tapani Kivelä (s. 26. joulukuuta 1955 Pori) on suomalainen entinen jääkiekkomaalivahti, joka edusti pääsarjatasolla koko uransa Porin Ässiä. A-maajoukkueessa hän pelasi yhteensä 58 ottelua.Suikki, Reijo ym.: "Jääkiekkokirja 1998–1999", s. 228. Egmont Kustannus Oy Ab 1998. ISBN 951-876-646-0. Kivelä on toiminut myös Luvian Kiekon ringettejoukkueen päävalmentajana sekä naisten jalkapalloseuran NiceFutiksen puheenjohtajana.Nice Futis Naisten Liiga. Viitattu 20.5.2014. == Peliura == Kivelä edusti Suomea vuosien 1978 ja 1979 MM-kilpailuissa sekä Lake Placidin talviolympialaisissa 1980. SM-kultaa hän voitti vuonna 1978 Ässien joukkueessa. Samana vuonna Kivelä palkittiin myös Urpo Ylönen -palkinnolla SM- liigan parhaana maalivahtina. Hän pelasi Ässien ykkösmaalivahtina vuosina 1974–1983, jonka jälkeen Kivelä menetti paikkansa Kari Takolle. Hänen lähdettyään Pohjois-Amerikkaan, nousi Kivelä jälleen joukkueen ykkösmaalivahdiksi. Ässien lisäksi hän pelasi kaudella 1984–1985 kuusi ottelua Joensuun Kiekko-Poikien I-divisioonajoukkueessa. Peliuransa jälkeen Kivelä valmensi vuosina 1992–1994 Kalajoen Junkkareita I-divisioonassa. Pelaajapulan vuoksi hän myös pelasi yhden ottelun hyökkääjäna. === Saavutukset === *SM- kultaa: 1978 *SM-hopeaa: 1979, 1980, 1985 *SM-pronssia: 1976 *Jääkiekon Euroopan cupin pronssia: 1979 == Kaukalopallo ja ringette == Valmennettuaan jääkiekon juniorijoukkueita, Kivelä ryhtyi syksyllä 1999 Kaukalopalloliigassa pelanneen Porin Kärppien päävalmentajaksi.Leinonen, Mika & Vaajakari, Timo: "Porin Kärpät 1932–2002 – Porin Kärpät Ry:n 70-vuotisjuhlajulkaisu", s. 60. Porin Kärpät ry 2002. ISBN 952-91-4698-1. Vuonna 2002 hän alkoi valmentamaan Luvian Kiekon joukkuetta Ringeten SM-sarjassa.Antero Kivelä Luvian Kiekko. Viitattu 20.5.2014. === Saavutukset valmentajana === *Ringeten SM-kultaa: 2004, 2005, 2007 *Ringeten seurajoukkueiden MM-hopeaa: 2008 *Ringeten seurajoukkueiden MM-pronssia: 2011 == Muuta == Kivelä työskentelee Porin kaupungilla työsuojeluvaltuutettuna.Porin Kunnalliset JHL ry Viitattu 20.5.2014. Hän on myös Porin kaupunginvaltuuston jäsen Vasemmistoliiton edustajana.Porin kaupunginvaltuuston jäsenet 2013-2016 Porin kaupunki. Viitattu 20.5.2014. Vuonna 1993 ilmestyi Lauri Järvisen kirjoittama Kivelän elämäkerta Antero Kivelä – Ässäjunkkari.Antero Kivelä : Ässäjunkkari Finna- arkistohaku. Viitattu 20.5.2014. == Lähteet == *Antero Kivelä Elite Prospects === Viitteet === == Aiheesta muualla == * Kivelä Eurohockey.net:ssä Luokka:Suomalaiset jääkiekkomaalivahdit Luokka:Urpo Ylönen -palkinnon voittajat Luokka:Suomalaiset ringettevalmentajat Luokka:Vasemmistoliiton poliitikot Luokka:Porin kaupunginvaltuutetut Luokka:Vuonna 1955 syntyneet Luokka:Elävät henkilöt
Kino Kangassalo

Kino Kangassalo oli alun perin YleQ:n elokuvaohjelma, jota kuultiin kanavalla huhtikuusta 2004 syyskuuhun 2006. Sitä toimittivat Olli Kangassalo ja Mika Niva. Kangassalon toimittama samanniminen elokuva-arvosteluohjelma jatkui Radio Suomessa ja YleX:ssä vuoden 2006 loppuun asti. Ohjelma esitteli kaikki viikon ensi-illat Kangassalon arvostelemana. ==Lähteet== Luokka:Suomalaiset radio-ohjelmat
Tracy Lipp

Tracy Lipp on amerikkalainen laulaja-lauluntekijä. Hän on kotoisin Yhdysvalloista ja asuu tällä hetkellä Suomessa. Tracy Lipp käytti artistinimeä William Tracy solmittuaan levytyssopimuksen EMI Finlandin kanssa. Lipp on tehnyt yhteistyötä muun muassa Tiktakin, Gimmelin, Janina Fryn (o.s. Frostell), Laura Voutilaisen, Lordin ja Technicolourin kanssa. Tracy Lipp on levyttänyt myös itse laulamiaan kappaleita. Lisäksi Tracy Lippin kappaleesta ”Into the light” on tehty käännöskappale, jonka on levyttänyt Ilkka Jääskeläinen debyyttialbumillaan Vuosisadan rakkaustarina. == Lähteet == Luokka:Suomalaiset muusikot Luokka:Suomalaiset lauluntekijät Luokka:Syntymävuosi puuttuu Luokka:Elävät henkilöt
Olkikoirat

Olkikoirat () on Sam Peckinpahin elokuva vuodelta 1971. Se käsittelee sulkeutuneessa maalaisyhteisössä piilevää väkivaltaa, muukalaisvihaa ja lopulta tarvetta ja oikeutta puolustautua jouduttaessa hyökkäyksen kohteeksi. Elokuvan nimi on peräisin kiinalaisesta Tao Te Chingin tekstistä"Ei taivas eikä maa tunne erityistä mieltymystä; ne pitävät kaikkia ihmisiä ja olioita pyhinä uhrikuvina (= olkikoirina)" Tao Te Ching , Teosofi Pekka Ervastin suomennos vuodelta 1925. Ohjaus on peckinpahlaisittain tyyliteltyä ja väkivallan kohoaminen lopun huippua kohti tehokasta. Elokuvan mukaan meillä kaikilla on katkeamispisteemme ja sisällämme asuu tappaja, kunhan vain oikeat olosuhteet tulevat vastaan. Elokuvasta on myös uusintaversio Olkikoirat (2011), joka ei kuitenkaan menestynyt taloudellisesti. == Juoni == Dustin Hoffman esittää matemaatikko David Sumneria, joka muuttaa nuoren vaimonsa Amyn (Susan George) kanssa Yhdysvalloista Englannin maaseudulle rauhallisempaan työympäristöön sekä pakoon Amerikassa kohtaamaansa väkivaltaa. Elokuvan alun maalaisidylli muuttuu kuitenkin pian kyräilyn, kiusanteon, vihan ja himon noidankattilaksi. Olkikoiria, aikansa mittapuulla hyvin väkivaltaista elokuvaa, sensuroitiin useaan otteeseen. Muun muassa raakaa raiskauskohtausta lyhennettiin elokuvan uuden 'virallisen version' levitykseen. == Näyttelijät == ==Lähteet== Luokka:Yhdysvaltalaiset psykologiset jännityselokuvat Luokka:Vuoden 1971 yhdysvaltalaiset elokuvat Luokka:Sam Peckinpahin ohjaamat elokuvat
Yes (albumi)

Yes on vuonna 1969 julkaistu brittiläisen Yes-yhtyeen debyyttialbumi. Vaikka moni musiikkikriitikko piti albumia vahvana alkutyönä, se ei ollut iso kaupallinen menestys, osittain yhtyeen ja tuottajien kokemattomuudesta johtuen. Albumi jäi myös Led Zeppelinin aikaisemmin samana vuonna julkaistun debyyttialbumin varjoon. Levyn kahdeksasta kappaleesta kaksi on covereita, joita yhtye käyttää osoittaakseen mieltymyksensä uudelleentyöstää muiden kappaleita: The Beatlesin ”Every Little Thing” ja The Byrdsin ”I See You”. Kappaleet ”Beyond and Before” sekä ”Sweetness” periytyivät Yesin välittömältä edeltäjältä Mabel Greer’s Toyshop -yhtyeeltä, jonka kokoonpanossa Clive Bailey oli mukana. Albumin sävellyksistä ”Looking Around” ja ”Survival” julkaistiin uudelleen 1974 yhtyeen Yesterdays-kokoelma-albumilla. ”Dear Father” julkaistiin ensimmäisen kerran viimeisteltynä seuraavan albumin promootiosingleksi irrotetun ”Sweet Dreams” -kappaleen B-puolena. ”Dear Father” oli Yesterdays-kokoelman ennen albumilla julkaisematon raita.Yesterdays CD-versio Atlantic 7567-81533-2 ==Kappaleet== ==Kokoonpano== * Jon Anderson – laulu * Peter Banks – kitara, laulu * Tony Kaye – kosketinsoittimet * Chris Squire – basso, laulu * Bill Bruford – rummut, vibrafoni kappaleessa Yesterday and Today ==Lähteet== Luokka:Vuoden 1969 esikoisalbumit Yes
Time and a Word

Time and a Word on vuonna 1970 julkaistu Yes-yhtyeen toinen albumi. Tämä albumi jäi yhtyeen alkuperäiskokoonpanon viimeiseksi; kitaristi Peter Banks erotettiin jo ennen albumin julkaisua. Banksin rooli yhtyeen kitaristina oli vähentynyt johtuen päätöksestä käyttää jousisoitinsovituksia suurimmassa osassa albumin kappaleissa. Yhtyeen sisäiset jänniteet kasvoivat tämän seurauksena, kunnes levyn nauhoitusten päätyttyä vuoden 1970 alussa yhtyeen muut jäsenet pyysivät Banksia lähtemään yhtyeestä. Banksin korvasi muutama kuukausi myöhemmin Steve Howe, joka on albumin USA-version kansikuvassa vaikka ei soitakaan levyllä. ==Kappaleet== # "No Opportunity Necessary, No Experience Needed" (4:48, Richie Havens, Jerome Moross) # "Then" (5:46, Jon Anderson) # "Everydays" (6:08, Stephen Stills) # "Sweet Dreams" (3:50, Anderson, David Foster) # "The Prophet" (6:34, Anderson, Squire) # "Clear Days" (2:06, Anderson) # "Astral Traveller" (5:53, Anderson) # "Time and a Word" (4:32, Anderson, Foster) Time and a Word julkaistiin vuonna 2003 uudelleenmasteroituna painoksena, joka sisälsi lisäksi seuraavat kappaleet: 9. "Dear Father" (4:14) 10. "No Opportunity Necessary, No Experience Needed (Original Mix)" (4:46) 11. "Sweet Dreams (Original Mix)" (4:20) 12. "The Prophet (Single Version)" (6:33) Kappaleista "Then", "Sweet Dreams", "Astral Traveller", "Dear Father" ja nimikappale "Time and a Word" julkaistiin 1974 kokoelmalla Yesterdays. Albumin kannen Ison-Britannian painoksessa kuvattu naisvartalo on myös osana Roger Deanin kokoelmaa varten luomaa kantta. "Dear Father" oli "Sweet Dreams" -singlen B-puoli.Yesterdays CD-versio Atlantic 7567-81533-2 Suomalainen Carita Holmström teki levyn nimikappaleesta "Time and a Word" version esikoisalbumilleen We Are What We Do (1973).Esko Lehtonen Suomalaisen rockin tietosanakirja s.179 1983 ISBN 951-9287-08-6 ==Kokoonpano== * Jon Anderson – laulu, lyömäsoittimet * Peter Banks – sähkö- ja akustinen kitara, laulu * Tony Kaye – piano, Hammond-urut, Moog syntetisaattori * Chris Squire – basso, laulu * Bill Bruford – rummut, lyömäsoittimet == Lähteet == Luokka:Yesin albumit Luokka:Vuoden 1970 albumit
Igor Sergejev

Igor Dmitrijevitš Sergejev (, ) toimi Venäjän puolustusministerinä 1997–2001 ja oli ensimmäinen Venäjän federaation marsalkan arvonimen (1997) saanut sotilas. Sergejev valmistui 1960 Mustanmeren laivastokoulusta, vuonna 1973 Džerzinskin sotilasakatemiasta ja 1980 yleisesikunta-akatemiasta. Hänen sotilasuransa eteni vuodesta 1971 rykmentin esikunnasta Strategisten ohjusjoukkojen varakomentajaksi vuonna 1992. Elokuussa 1992 hänet nimitettiin Strategisten ohjusjoukkojen komentajaksi. Hän ilmoitti 1996 ensimmäisen Topol- M-ohjuskokeen onnistumisessa Plesetskissa. Sergejev toimi toukokuusta 1997 lähtien Viktor Tšernomyrdinin hallituksessa puolustusministerinä ja puolustusneuvoston jäsenenä. Sergejev sai marsalkan arvonimen marraskuussa 1997. Huhti–syyskuussa 1998 hän jatkoi puolustusministerinä Sergei Kirijenkon lyhytaikaisessa hallituksessa ja syyskuusta 1998 maaliskuuhun 2001 Jevgeni Primakovin hallituksessa. Sergejev sopi kesäkuussa 1999 Helsingissä Venäjän osallistumisesta Kosovon rauhanturvajoukkoihin (KFOR). Joulukuussa 1999 ilmoitti läpimurrosta Tšetšenissa ja Groznyin valtauksesta sekä elokuussa 2000 sukellusvene Kurskin uppoamisesta. Hänestä tuli presidentti Vladimir Putinin turvallisuusneuvonantaja maaliskuussa 2001. Arvioiden mukaan Jeltsin suosi Sergejeviä, koska hän ei valittanut määrärahojen vähäisyydestä, kuten edeltäjänsä, eikä hänellä ollut poliittisia ambitioita. Sergejeviä syytettiin epäonnistumisesta Dagestanin puolustuksessa tšetšeenisissien hyökätessä sinne 1999, mutta kiitettiin Groznyin nopeasta ja tehokkaasta valtaamisesta. Sergejev vastusti ankarasti ohjusjoukkojen lopettamista tai supistamista ja varoitti Yhdysvaltoja rikkomasta vuoden 1972 ABM-ohjussopimusta. Sergejev menehtyi vaikeaan hematologiseen sairauteen. Hänet on haudattu Troekurovskin hautausmaalle Moskovassa. == Lähteet == * Igor Dmitriyevich Sergeyev * Сергеев Игорь Дмитриевич * MosNews: Russia’s Ex-Defense Minister Dies at 68 * Sergejev NATO–Venäjä tapaamisessa joulukuussa 2000 Luokka:Venäjän marsalkat Luokka:Venäjän puolustusministerit Luokka:Vuonna 1938 syntyneet Luokka:Vuonna 2006 kuolleet
Dorchester

Dorchester on noin asukkaan kaupunki ja kunta (civil parish) Dorsetin muodollisessa kreivikunnassa ja yhtenäishallintopiirissä Lounais-Englannissa, Fromejoen varrella. Kaupungin perustivat roomalaiset vuonna 70 nimellä Durnovaria.History Tourist Dorchester on ollut Dorsetin pääkaupunki vuodesta 1305 lähtien. Kesäisin asukasluku kasvaa 40 000:een. Liikenneyhteydet ovat hyvät ja kaupunkiin johtavat sekä A35- että A37-moottoritiet.Dorset for You Lisäksi siellä on kaksi rautatieasemaa: eteläiseltä pääsee Lontooseen, läntiseltä Bathiin ja Bristoliin. Kolme kilometriä kaupungin keskustasta lounaaseen sijaitsee rautakautinen linnavuori Maiden Castle, joka on yksi Ison-Britannian suurimmista esiroomalaisista linnoituksista. Viisi mailia Dorchesterista itään sijaitsee Athelhamptonin 1400-luvulla perustettu kartano.Athelhampton == Lähteet == == Aiheesta muualla == Luokka:Asutut paikat Dorsetissa Luokka:Englannin kaupungit Luokka:Englannin kunnat
Dubai One

Dubai One on Arabiemiirikunnissa toimiva kaupallinen televisiokanava, joka esittää englanninkielistä ohjelmaa 24 tuntia vuorokaudessa. Kanavalla on myös arabiankielistä ohjelmaa. == Aiheesta muualla == *Kotisivu Luokka:Televisiokanavat Luokka:Arabiemiraattilainen kulttuuri Luokka:Vuonna 1994 perustetut televisiokanavat
Lorentzin voima

Fysiikassa Lorentzin voima on voima, jonka sähkömagneettinen kenttä aiheuttaa varattuun hiukkaseen. Hiukkaseen vaikuttaa sähkökentästä aiheutuva voima \scriptstyle q\mathbf{E} ja magneettikentästä aiheutuva voima \scriptstyle q\mathbf{v}\times\mathbf{B}. Yhdistettynä ne antavat Hendrik Lorentzin mukaan nimetyn Lorentzin voiman yhtälön : \mathbf{F} = q (\mathbf{E} + \mathbf{v} \times \mathbf{B}), missä :F on voima (yksikkö newton N) :E on sähkökentän voimakkuus (volttia per metri V/m) :B on magneettikentän magneettivuon tiheys (weberiä per neliömetri Wb/m2, toisin sanoen tesla T) :q on hiukkasen sähkövaraus (coulombi C) :v on hiukkasen hetkellinen nopeus (metriä per sekunti m/s) :ja × on ristitulo. Positiivisesti varattu hiukkanen kiihtyy yhtälön mukaan sähkökentän E osoittamaan suuntaan, mutta magneettikenttä B aiheuttaa hiukkaseen sekä magneettikenttää että nopeuden suuntaa vastaan kohtisuoran voiman. Siispä tasaisessa magneettikentässä hiukkanen joutuu ympyräliikkeeseen, jos siihen ei vaikuta muita voimia. ==Oikean käden sääntö== Magneettikentän aiheuttaman voiman suunta voidaan hahmottaa positiivisesti varautuneiden hiukkasten tapauksessa oikean käden säännön mukaisesti. Oikean käden sääntöä käytettäessä peukalo, etusormi ja keskisormi asetetaan osoittamaan kohtisuorasti toisiaan vastaan kuvan osoittamalla tavalla. Magneettikenttä osoittaa keskisormen suuntaan ja hiukkasen nopeus etusormen suuntaan. Lorentzin voima osoittaa tällöin peukalon suuntaan, jos hiukkanen on positiivisesti varautunut. Negatiivisesti varautuneen hiukkasen tapauksessa voima osoittaa vastakkaiseen suuntaan. Kuvassa on esitetty sääntö hieman toisella tapaa (eri sormia vastaa eri suureet), mutta lopputulos on sama. ==Sovellukset== Lorentzin voima on olennainen sovelluksien kannalta esimerkiksi massaspektrometreissä ja syklotroneissa. ==Lähteet== ==Kirjallisuutta== * Luokka:Sähkömagnetismi Luokka:Fysiikan lait Luokka:Voimat
Anthony Leggett

Anthony James Leggett (s. 26. maaliskuuta 1938) on brittiläissyntyinen Yhdysvalloissa työskentelevä fyysikko. Hän on tunnetuimpia kylmien lämpötilojen fysiikan tutkijoita, ja hänelle myönnettiin Nobelin fysiikanpalkinto vuonna 2003 työstä kvanttihydrodynamiikan supranesteiden parissa yhdessä Vitali Ginzburgin ja Aleksei Abrikosovin kanssa.Nobelprioze.org Legget tutkii suprajohteita, kvanttimekaniikkaa ja supranesteitä. Hän on professorina Illinoisissa, University of Illinois at Urbana-Champaignissa. == Lähteet == Luokka:Nobelin fysiikanpalkinnon saajat Luokka:Yhdysvaltalaiset fyysikot Luokka:Vuonna 1938 syntyneet Luokka:Elävät henkilöt
Raymond Davis

Raymond Davis Jr. (14. lokakuuta 1914 - 31\. toukokuuta 2006) oli yhdysvaltalainen kemisti ja fyysikko, jolle myönnettiin Nobelin fysiikanpalkinto vuonna 2002 astrofysiikkaan liittyvästä tutkimuksesta kosmisten neutriinojen parissa. Hän oli osallisena 1960-luvun lopussa Homestaken kokeessa (jota joskus kutsutaan myös Davisin kokeeksi). Siinä kerättiin ja laskettiin Auringossa tapahtuvan fuusioreaktion tuottamia neutriinoja. John Bacall teki laskelmat, Davis suunnitteli mittaukset. Koe oli ensimmäinen, jossa onnistuttiin havaitsemaan ja laskemaan Auringosta lähteviä neutriinoja. Mittausjärjestely toimi jatkuvasti vuodesta 1970 vuoteen 1994. == Lähteet == Luokka:Yhdysvaltalaiset fyysikot Luokka:Yhdysvaltalaiset kemistit Luokka:Nobelin fysiikanpalkinnon saajat Luokka:Vuonna 1914 syntyneet Luokka:Vuonna 2006 kuolleet
Masatoshi Koshiba

Masatoshi Koshiba (, 19. syyskuuta 1926 – 12. marraskuuta 2020https://www3.nhk.or.jp/news/html/20201113/k10012709941000.htmlhttp://www.tellerreport.com/life/2020-11-13-masatoshi- koshiba--winner-of-the-nobel-prize-in-physics--died-94-years- old-.SkzgqiOiYv.html) oli japanilainen fyysikko, jolle myönnettiin Nobelin fysiikanpalkinto vuonna 2002 astrofysiikkaan liittyvästä tutkimuksesta kosmisten neutriinojen parissa. Koshiba suunnitteli Raymond Davisin Homestake- kokeen perusteella maanalaisen neutriinoreaktorin, joka rakennettiin vanhaan sinkkikaivokseen Japaniin. Mittaukset vahvistivat Davisin tulokset: Aurinko tuotti neutriinoita, mutta vähemmän kuin silloinen teoria ennusti. == Lähteet == Luokka:Japanilaiset fyysikot Luokka:Nobelin fysiikanpalkinnon saajat Luokka:Vuonna 1926 syntyneet Luokka:Vuonna 2020 kuolleet
Habanera

Habanera on alun perin kuubalais-espanjalainen tanssi ja nimetty Havannan kaupungin mukaan. Habanera kulkee synkopoidussa 2/4-tahtilajissa ja muistuttaa mm. vanhaa tangoa. Taidemusiikissa pääosin ranskalaiset säveltäjät (etenkin Ravel, mutta myös Debussy ja Saint-Saëns) ovat käyttäneet habaneraa taidokkaasti. Ranskalainen käännös tanssista on havanaise. Kuuluisin on Bizet'n oopperaansa Carmen sisällyttämä aaria, joka alkaa sanoilla L'amour est un oiseau rebelle que nul ne peut apprivoiser, vaikka se alun perin onkin espanjalaisen Sebastián Yradierin säveltämä. Sävellyksen nimeltä La Habanera on tehnyt ainakin Raouil Laparra. Maailmankuuluksi lukemattomina versioina on tullut myös Yradierin habanera La Paloma. == Habanera Bizet'n oopperasta Carmen == Luokka:Taidemusiikin muodot Luokka:Tango Luokka:Latinalaistanssit
Caesars Palace

Caesars Palace on Clarkin piirikunnassa, Las Vegas Stripin varrella sijaitseva vuonna 1966 valmistunut hotelli ja kasino, jonka teemana on antiikin Rooma. Sen pysäköintialueella on ajettu Formula 1:n Las Vegasin Grand Prix vuosina 1981 ja 1982. Myös Champ Car- ja IndyCar-luokat ovat ajaneet pysäköintialueen radalla muutaman kerran, viimeksi vuonna 2004. Hotellilla on järjestetty myös useita muita tapahtumia, kuten ammattilaisnyrkkeilyä, ja se on ollut tapahtumapaikkana monissa elokuvissa. == Lähteet == ==Aiheesta muualla== *Caesars Palacen kotisivut Luokka:Las Vegasin hotellit Luokka:Las Vegasin kasinot
Ranka

Ranka on lähinnä polttopuiksi tehtäville noin 3–5 metriä pitkille oksista karsittu puu. Rankoja tehdään yleensä ensimmäisten harvennushakkuiden yhteydessä, jolloin noin 30–80 millimetriä halkaisijaltaan olevia sekalaisia puita kaadetaan lähinnä polttopuiksi tehtäviksi. Tällaisia harvennushakkuita, joiden yhteydessä tehdään rankoja, sanotaan risusavotoiksi. Rangat kootaan kasoiksi savottapaikassa, kuljetetaan traktorilla, mönkijällä tai moottorikelkalla suurempaan kasaan esimerkiksi kodin pihalle ja sahataan ja halkaistaan pilkkeiksi. Pilkkeet täytyy vielä kuivata ennen polttamista. Risusavotta on tärkeä osa metsänhoitoa. ==Katso myös== *Energiapuu Luokka:Metsätalous
Marcel Wouda

Marcel Wouda (s. 23. tammikuuta 1972 Tilburg, Noordt-Brabant), on alankomaalainen entinen uimari. Wouda kasvoi Udenin kaupungissa, jonka uimaseuraan hän meni varsin varhaisessa iässä. Hän valmentajiaan olivat Martien Swinkels ja hänen jälkeensä Rob Kennis, joka nosti hänet Alankomaiden huipulle. Wouda teki olympiadebyyttinsä 1992. Olympialaisten jälkeen Wouda muutti Yhdysvaltoihin, Michiganin Ann Arboriin, jossa hän kävi Michiganin yliopistoa. Kaksi vuotta myöhemmin Wouda muutti takaisin Alankomaihin, missä hänen uusi valmentajansa Jacco Verhaeren nosti hänet takaisin huipulle. Kahden maailmanennätyksen (lyhyellä radalla), ja yhden maailmanmestaruuden (1998 pitkällä radalla) jälkeen, Wouda todisti, että oli palannut maailman huipulle. Wouda lopetti uransa olympialaisiin 2000, jossa hän voitti pronssia 4 × 200 metrin vapaauintiviestissä. Se jäi Woudan ainoaksi olympiamitaliksi. Mark Hoogstad (NRC Handelsbladin toimittaja) kirjoitti Woudasta kirjan Sydneyn olympialaisten jälkeen: *Hoogstad, Mark, De Macht van Water – Marcel Wouda en de opkomst van het Nederlandse zwemmen, 2001 Luokka:Alankomaalaiset uimarit Luokka:Alankomaalaiset olympiamitalistit Luokka:Vuonna 1972 syntyneet Luokka:Elävät henkilöt
Niki Helenius

Niki Helenius (s. 22. kesäkuuta 1977 Lahti) on suomalainen jalkapalloilija. Hän on pelipaikaltaan hyökkääjä. Helenius on edustanut Veikkausliigassa FC Lahtea (1999–2003) ja Myllykosken Palloa (2004–2008). Hän on pelannut 179 liigaottelua ja tehnyt niissä 36 maalia. Kaudella 2005 hän saavutti MyPassa Suomen-mestaruuden. Helenius siirtyi takaisin FC Lahteen heinäkuuhun asti kestävällä sopimuksella huhtikuussa 2009. Helenius on kärsinyt urallaan useista loukkaantumisista. Helenius on pelannut myös Suomen futsalmaajoukkueessa. == Lähteet == Luokka:Suomalaiset jalkapalloilijat Luokka:Suomalaiset futsalpelaajat Luokka:Vuonna 1977 syntyneet Luokka:Elävät henkilöt
Patrick Dybiona

Patrick Dybiona (12. syyskuuta 1963, Brunssum, Limburg), on alankomaalainen entinen vapaauimari. Hän osallistui Soulin kesäolympialaisiin vuonna 1988. Hän oli seitsemäs (aika 3.46.55) Alankomaiden 4x100 metrin sekauintiviestissä, jossa uivat hänen lisäkseen Hans Kroes (selkäuinti), Ron Dekker (rintauinti) ja Frank Drost (perhosuinti). Hänen henkilökohtaiset matkansa olivat 100 ja 200 metrin vapaauinnit, joissa hän oli kolmaskymmenes (51.79) ja 34. (1.52.67). Luokka:Alankomaalaiset uimarit Luokka:Vuonna 1963 syntyneet Luokka:Elävät henkilöt
Guess Who

Guess Who on Kevin Rodney Sullivanin ohjaama komediaelokuva vuodelta 2005. Se on löyhä uusintaversio Oscar-palkitusta vuoden 1967 elokuvasta Arvaa kuka tulee päivälliselle. Elokuva on kuvattu pääasiassa Madisonissa, New Jerseyssä. == Aiheesta muualla == * Virallinen sivusto Luokka:Vuoden 2005 yhdysvaltalaiset elokuvat Luokka:Yhdysvaltalaiset komediaelokuvat Luokka:Yhdysvaltalaiset uudelleenfilmatisoinnit Luokka:20th Century Foxin elokuvat
Seinäjoen Sisu

Seinäjoen Sisu on vuonna 1936 perustettu seinäjokelainen urheiluseura. Seuran nimi lyhennetään SeSi, mutta pelkkä Sisu on yleinen. Sen lajeja ovat jalkapallo, futsal, salibandy, pöytätennis, sulkapallo, keilailu ja tennis. Lisäksi seurassa on ollut jääkiekkotoimintaa sekä sähköpyörätuolisalibandya vuosina 2005–2011. Jalkapallon naisten edustusjoukkue nousi kaudeksi 2008 neloseen, salibandyjoukkue pelaa II-divisioonassa ja futsaljoukkue II- divisioonassa. Jalkapallon edustusjoukkue on aikojen saatossa pelannut yhteensä kahdeksan kautta Suomen toiseksi korkeimmalla sarjatasolla Ykkösessä. I-divisioonasta on myös seuran yleisöennätys, vuonna 1964 Seinäjoen paikallisottelua Sisu-SePS seurasi 1160 katsojaa. Sisun pöytätennisjoukkue pelasi SM-sarjassa vielä kaudella 2006–2007, mutta luopui tämän jälkeen sarjapaikastaan. ==Historia== Seinäjoen Sisu perustettiin maaliskuussa 1936. Seuran ensimmäiseksi puheenjohtajaksi valittiin Kalle Lehto, joka toimi tehtävässä aina kuolemaansa saakka, syksyyn 1955. Alun perin Sisu perustettiin erityisesti painiseuraksi. Sisu muotoutui myöhemmin yleisseuraksi.Seinäjoen Historia II s. 315 ==Lajit== ===Jalkapallo=== Seinäjoen Sisun suurin laji on jalkapallo. Sisulla on naisten kolmosessa pelaava naisten edustusjoukkue ja useita juniorijoukkuetta tytöille ja pojille. Sisun lisenssipelaajien määrä on 140 minkä lisäksi jalkapallojaosto järjestää pallokoulua. Vuosina 2010–2019 miesten edustusjoukkue toimi omana seuranaan nimellä Seinäjoen Sisu- Pallo.http://www.seinajoensisu.fi/jalkapallo-2/ ===Salibandy=== Salibandyssa Sisulla on kolme joukkuetta. Miesten edustusjoukkue pelaa V-divisioonassa.http://seinajoensisu.fi/salibandy/?page_id=785 == Lähteet == == Aiheesta muualla == * Seuran kotisivut Luokka:Suomalaiset jalkapalloseurat Luokka:Suomalaiset salibandyseurat Luokka:Seinäjokelaiset urheiluseurat Luokka:Vuonna 1936 perustetut urheiluseurat Luokka:Suomen Työväen Urheiluliiton jäsenseurat
Tuomo Pekkanen

Tuomo Antero Pekkanen (s. 16. heinäkuuta 1934 Saari) on Jyväskylän yliopiston emeritusprofessori, joka muun muassa toimittaa latinankielisiä uutisia Yleisradiolle. Hän on myös kääntänyt Kalevalan latinan kielelle vuonna 1986. Pekkanen toimi Suomen Rooman-instituutin johtajana 1970-luvun alussa. Hänen veljensä on eläinlääketieteen professori Timo Pekkanen.Facta 2001, WSOY 1985 12 osa, palsta 624 == Lähteet == Luokka:Suomalaiset antiikintutkijat Luokka:Jyväskylän yliopiston professorit Luokka:Vuonna 1934 syntyneet Luokka:Elävät henkilöt Luokka:Suomalaiset professorit